CELEX: 32005R0949
Language: sk
Date: 2005-06-22 00:00:00
Title: Nariadenie Komisie (ES) č. 949/2005 z 22. júna 2005, ktorým sa uzatvára výberové konanie na poskytnutie zníženia dovozného cla na dovoz ciroku pôvodom z tretích krajín do Španielska

23.6.2005   
            
            
               SK
            
            
               Úradný vestník Európskej únie
            
            
               L 160/16
            
         NARIADENIE KOMISIE (ES) č. 949/2005
   z 22. júna 2005,
   ktorým sa uzatvára výberové konanie na poskytnutie zníženia dovozného cla na dovoz ciroku pôvodom z tretích krajín do Španielska
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 1784/2003 z 29. septembra 2003 o spoločnej organizácii trhu s obilninami (1), najmä na jeho článok 12 ods. 1,
   keďže:
   
               (1)
            
            
               V zmysle medzinárodných povinností Spoločenstva v rámci multilaterálnych rokovaní Uruguajského kola (2) by sa mali vytvoriť podmienky na dovoz určitého množstva ciroku do Španielska.
            
         
               (2)
            
            
               Nariadením Komisie (ES) č. 1839/95 z 26. júla 1995 o ustanovení podrobných pravidiel pre uplatňovanie colných kvót na dovoz kukurice a cirku do Španielska a dovoz kukurice do Portugalska (3) sa ustanovuje zaúčtovanie dovozov niektorých náhradných produktov uvedených v článku 2 s cieľom dodržiavať množstvá v rámci týchto kvót.
            
         
               (3)
            
            
               Nariadením Komisie (ES) č. 2275/2004 (4) sa otvára výberové konanie na poskytnutie zníženia dovozného cla na dovoz ciroku pôvodom z tretích krajín do Španielska.
            
         
               (4)
            
            
               Keďže sa dosiahlo ročné množstvo, ktoré je pre túto kvótu stanovené v článku 1 nariadenia (ES) č. 1839/95, malo by sa výberové konanie ukončiť a nariadenie (ES) č. 2275/2004 by sa malo zrušiť.
            
         
               (5)
            
            
               Opatrenia uvedené v tomto nariadení sú v súlade so stanoviskom Riadiaceho výboru pre obilniny,
            
         PRIJALA TOTO NARIADENIE:
   Článok 1
   1.   Výberové konanie na poskytnutie zníženia dovozného cla uvedeného v článku 10 ods. 2 nariadenia (ES) č. 1784/2003 na cirok dovážaný do Španielska, ktoré sa otvorilo nariadením (ES) č. 2275/2004, sa uzatvára.
   2.   Nariadenie (ES) č. 2275/2004 sa zrušuje.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 22. júna 2005
      
         
            Za Komisiu
         
         Mariann FISCHER BOEL
         
            členka Komisie
         
      
   
   
      (1)  Ú. v. EÚ L 270, 21.10.2003, s. 78.
   
      (2)  Ú. v. ES L 336, 23.12.1994, s. 22.
   
      (3)  Ú. v. ES L 177, 28.7.1995, s. 4. Nariadenie naposledy zmenené a doplnené nariadením (ES) č. 777/2004 (Ú. v. EÚ L 123, 27.4.2004, s. 50).
   
      (4)  Ú. v. EÚ L 396, 31.12.2004, s. 32.